Ρόναλτ Κούμαν

Καριέρα

Η ποδοσφαιρική του καριέρα ξεκίνησε από την ΦΚ Χρόνινγκεν και πέρασε από τον ΑΦΚ Άγιαξ, που κατέκτησε το πρώτο του Ολλανδικό πρωτάθλημα ποδοσφαίρου, το 1985 και το κύπελλο το 1986, ακολούθησε η Άιντχοβεν που μαζί της σε τρία χρόνια πανηγύρισε έξι τίτλους. Τρεις φορές το Ολλανδικό πρωτάθλημα δύο φορές το Κύπελλο Ολλανδίας και το Κύπελλο πρωταθλητριών το 1988 όπου η Άιντχοβεν κέρδισε στα πέναλτι 6-5 την Μπενφίκα (Ο Κούμαν ευστόχησε στο πρώτο πέναλτι της Άιντχοβεν).
Ακολούθησε η Μπαρτσελόνα όπου στα 6 χρόνια που έμεινε εκεί κατέκτησε 4 Πρωταθλήματα Ισπανίας, 1 Κύπελλο,3 Σούπερ καπ Ισπανίας,1 Κύπελλο πρωταθλητριών το 1992, ήταν ο παίκτης που σφράγισε με ένα απίθανο σουτ φάουλ στην παράταση του παιχνιδιού το πρώτο πρωταθλητριών για την Μπαρτσελόνα.Το 1995 μετά από 200 συμμετοχές στην Μπαρτσελόνα) επέστρεψε στην Ολλανδία όπου και έκλεισε την καριέρα του στην Φέγενορντ.

Εθνική Ολλανδίας

Δεν ήταν λίγες και οι διακρίσεις του και με την Εθνική Ολλανδίας όπου εκπροσώπησε την χώρα του σε δύο μουντιάλ και δύο Euro.Ήταν μέλος της ομάδας που κατέκτησε το Euro του 1988 κερδίζοντας 2-0 την Σοβιετική Ένωση.Ο Κούμαν ήταν μέλος της καλύτερης 11αδας σε εκείνη της διοργάνωση.

Προπονητική καριέρα

Μετά τη λήξη της ποδοσφαιρικής του καριέρας αποφάσισε να γίνει προπονητής, πριν αναλάβει να εργαστεί ως πρώτος προπονητής, δούλεψε το 1997 και το 1998 ως βοηθός στην Εθνική Ολλανδίας του Γκους Χίντιγκ. 
Συνέχισε ως βοηθός στην Μπαρτσελόνα μέχρι το 2000. Μετά την Μπαρτσελόνα έκανε το πρώτο του βήμα ως πρώτος προπονητής ανέλαβε την Βίτεσε και την οδήγησε στην 6η θέση του βαθμολογικού πίνακα με 59 βαθμούς, παρά το μικρό μπάτζετ της ομάδας. Το 2001 ανέλαβε τον Άγιαξ, οδηγώντας τον στην κατάκτηση 2 πρωταθλημάτων (2002, 2004), 1 κύπελλου εναντίον της Ουτρέχτης με 3-2 και σκόρερ του νικητήριου γκολ στο 94'  τον Σουηδό  Ζλάταν Ιμπραΐμοβιτς, αλλά και 1 Σούπερ Καπ  (2003: 3-1 την  Ουτρέχτη). Μετά τον ΑΦΚ Άγιαξ έκανε ένα σύντομο πέρασμα από την Μπενφίκα, όπου κατέκτησε το Σούπερ καπ Πορτογαλίας, αλλά δεν τα πήγε καλά στο πρωτάθλημα (3η) και το Κύπελλο αποκλείστηκε στα προημιτελικά. 
Αυτό, μαζί με μια προσφορά από την ΠΣΦ Αϊντχόφεν, αρκούσε για να αφήσει ένα έτος πριν από τη λήξη του συμβολαίου του την ομάδα, ακόμα κι αν Μπενφίκα έφτασε στα προημιτελικά του ΟΥΕΦΑ Τσάμπιονς Λιγκ πριν χάσει από την Μπαρτσελόνα, ο οποία κέρδισε τελικά το τρόπαιο.Στην Άιντχοβεν έμεινε μόλις μία σεζόν αναλαμβάνοντας την ομάδα από τον Γκους Χίντινκ την οδήγησε για 3η συνεχόμενη σεζόν στην κατάκτηση του πρωταθλήματος.Την επόμενη χρονιά ανέλαβε μετά την απόλυση του Κικε Φλόρες τον Οκτώβριο την Βαλένθια ΚΦ και την οδήγησε στην κατάκτηση του Ισπανικού κυπέλλου το 2008 κερδίζοντας την Χετάφε με 3-1 όμως η κάκιστη πορεία στο πρωτάθλημα τον οδήγησε στην απόλυση μετά από μια ήττα με 5-1 από την Αθλέτικ Μπιλμπάο.Μετά την Βαλένθια ΚΦ ακολούθησε ένα αποτυχημένο πέρασμα από την AZ όπου την προηγούμενη σεζόν είχε κατακτήσει το πρωτάθλημα απολύθηκε μετά από 7 ήττες στα πρώτα 16 παιχνίδια.
Τελευταίος σταθμός πριν πάει στην Αγγλία ήταν η Φέγενορντ έτσι έγινε ο πρώτος άνθρωπος που πέρασε ως παίκτης και ως προπονητής από τους τρεις μεγάλους του Ολλανδικού ποδοσφαίρου (Αγιαξ, Αιντχόβεν, Φεγενορντ) εκεί έμεινε τρεις σεζόν σταθεροποιώντας την ομάδα στην πρώτη τριάδα του πρωταθλήματος παρά τα οικονομικά προβλήματα που αντιμετώπιζε στην αρχή της θητείας του.Ακολούθησε η Πρέμιερ Λιγκ και η Σαουθάμπτον ΦΚ ο Κούμαν ανέλαβε το 2014 και έχτισε πάνω στην πολύ καλή ομάδα που είχε δημιούργησε ο προηγούμενος προπονητής Μαουρίτσιο Ποκετίνιο παρόλο που χρειάστηκε να πουλήσει πολλά από τα πρωτοκλασάτα ονόματα της ομάδας. Το 2016 αποχώρησε από την Σαουθάμπτον ΦΚ για να αναλάβει την Έβερτον.Με την Έβερτον πέτυχε την έξοδο της ομάδας στο ΟΥΕΦΑ Γιουρόπα Λιγκ καταλαμβάνοντας την 7η θέση.Την επόμενη σεζόν απολύθηκε τον Οκτώβριο λόγω των κακών αποτελεσμάτων απο την αρχή της σεζόν.Λίγους μήνες αργότερα ανέλαβε την Εθνική Ολλανδίας (ποδόσφαιρο ανδρών)